02/09/2016 | Administración LocalMunicipal
Porto do Son
Aprobación definitiva da Ordenanza Fiscal núm.29, reguladora da taxa pola prestación de servizos do Complexo Deportivo Municipal.

ANUNCIO Ao abeiro do disposto no artigo 17.4 do RD Lexislativo 2/2004, do 5 de marzo, texto refundido da Lei reguladora das facendas locais, procédese á publicación do texto íntegro da Ordenanza fiscal nº 29, reguladora da taxa pola prestación do servizo do Complexo Deportivo da Piscina Municipal de Porto do Son, unha vez que se elevou a definitivo o acordo de aprobación provisional adoptado polo Pleno da Corporación na sesión do 14 de xullo de 2016, e que é do seguinte teor literal: ARTIGO 1º. Fundamentos e natureza. No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das bases de réxime local, e de conformidade co disposto nos art.15 e 19 do Real Decreto Lexislativo 2/2004, de 5 de marzo, polo que se aproba o texto refundido da Lei de facendas locais, este Concello establece a taxa pola prestación dos servizos do complexo deportivo da piscina municipal de Porto do Son. ARTIGO 2º. Suxeito pasivo. Son suxeitos pasivos desta taxa as persoas físicas ou xurídicas e as entidades á que se refire o art.35.4 da Lei xeral tributaria, que soliciten a utilización das instalación ou a prestación dos servizos suxeitos á taxa. ARTIGO 3º. Feito impoñible. Constitúe o feito impoñible desta taxa a utilización das instalación deportivas do complexo deportivo da piscina municipal de Porto do Son, así como a prestación do servizo de cursos. ARTIGO 4º. Beneficios fiscais. Aplicaranse os beneficios fiscais previstos en normas con rango de lei e nos tratados internacionais. ARTIGO 5º. Base impoñible. A determinación da contía a pagar realizarase mediante o sistema de cota fixa segundo as tarifas recollidas no artigo seguinte. ARTIGO 6º. Tarifas. Epígrafe 1. Matrícula Epígrafe 2. Abonos mensuais Epígrafe 3. Cursos (tarifa mensual) Epígrafe 4. Entradas puntuais (tarifa diaria) Epígrafe 5. Cesión de uso (exclusivamente para centros educativos) Epígrafe 6. Reserva pista de pádel A partir da primeira hora e media, o cobro realizarase en fraccións de 30 minutos ARTIGO 7º. Devengo. Devéngase a taxa e nace a obriga de contribuír dende que se solicite a prestación dos servizos regulados nesta ordenanza. ARTIGO 8º. Período impositivo e devengo. O período impositivo coincidirá, nos aboados á complexo deportivo da piscina municipal, co mes natural. As tarifas devengaranse o primeiro día do período impositivo, sendo as cotas irreducibles. As tarifas que deban satisfacer os non aboados ó complexo deportivo da piscina municipal devengaranse instantaneamente no momento da entrada ao recinto do complexo deportivo da piscina municipal, entendéndose que, cando a persoa usuaria se ausente do recinto, finaliza o dereito a facer uso de ditos servizos, de tal xeito que, de volver a desexar utilizar os mesmos, sería necesario o abono da nova taxa de entrada. O período impositivo, nos cursos impartidos na piscina municipal coincidirá co período de desenvolvemento do curso, devengándose a tarifa o primeiro día do período impositivo e sendo as cotas irreducibles por dito período. ARTIGO 9º. Normas de xestión.1. Os usuarios que abonen a taxa pola entrada á piscina municipal (entradas puntuais) terán dereito a utilizar as instalación da piscina, vestiarios e duchas durante o horario de apertura dese día.2. Os usuarios abonados terán dereito ao uso da piscina, vestiarios, duchas e ximnasio, durante todo o horario de apertura das instalacións.3. Os usuarios que abonen a taxa de cesión de usu terán dereito ao uso da calle reservada, vestiarios e duchas, durante o tempo da reserva.4. A acreditación da relación matrimonial para o abono familiar realizarase achegando copia do libro de familia.5. A acreditación a relación de parella de feito para o abono familiar relizarase achegando copia de inscrición no rexistro de parellas de feito.6. No caso das entradas puntuais, os menores de tres anos non pagarán entrada.7. Mensualmente elaborarase un Padrón de abonados para o cobro mensual das correspondentes cotas tributarias. O impago das mesmas ocasionará a imposibilidade de acceso ás instalación e o abono dos gastos derivados do impago. Acumulados dous recibos pendentes de cobro, o aboado cauxará baixa no Padrón, debendo, no caso de nova solicitude de abono, abonar a cota referida á matrícula.8. Nos restantes usos, esixirase a autoliquidación do importe da taxa.9. As devolucións causadas pola falta de prestación do servizo non imputable ao contribuínte, tramitaranse polo procedemento que rexe o reintegro de pagos indebidos.10. Prestado o servizo, a cantidade ingresada en concepto de autoliquidación será aplicada ao importe definitivo da taxa. ARTIGO 10º. Infraccións e sancións tributarias. Para a cualificación das infraccións tributarias, así como das sancións que a elas corresponda en cada caso, estarase ao disposto nos artigos 178 e seguintes da Lei xeral tributaria. DISPOSICIÓN FINAL. A presente ordenanza fiscal entrará en vigor ao día seguinte da súa publicación no BOP e producirá efectos mentres non se acorde a súa derrogación ou modificación. ” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdición Contencioso- Administrativa. Porto do Son, 30 de agosto de 2016. O Alcalde- Presidente, Asdo. José Luis Oujo Pouso.